

# JÕELÄHTME VALLAVALITSUS

Transpordiamet

Keskkonnaamet

Rail Baltic Estonia OÜ 26.01.2023 nr 6-4/504

**Liivamäe küla Raja maaüksuse detailplaneering**

Teatame Teile, et Jõelähtme Vallavalitsus võttis 29.12.2022 vastu korralduse nr 1208 „Liivamäe küla Raja maaüksuse detailplaneeringu algatamine ja lähteülesande kinnitamine”.

Detailplaneeringu lähteseisukohtade ja eskiislahenduse **avalik väljapanek toimub 13.02.–27.02.2023 ning avalik arutelu toimub Jõelähtme vallamajas 07.03.2023 kell 14.00.**

Planeeringualasse on haaratud Raja maaüksus (katastritunnusega 24504:003:0555, sihtotstarbega maatulundusmaa 100%, suurusega 17 674 m²). Planeeringuala suuruseks on ca 2.0 ha.

Planeeritav maaüksus jääb Liivamäe küla kirdeossa, mille põhjaosas kulgeb Tallinn-Narva tee (riigitee nr 1) ja lõunas Loovälja tee (riigitee nr 11601, Loo-Loovälja tee L8 ja L9). Idast piirneb planeeringuala Rusniku maaüksusega, läänest Põhjahaaviku maaüksusega.

Detailplaneeringu eesmärgiks on rajada maaüksusele äri-, tootmis- ja laohoone, sellele ehitusõiguse ja hoonestustingimuste määramine, juurdepääsu ja tehnovarustuse lahendamine ning keskkonnatingimuste seadmine planeeringuga kavandatu elluviimiseks. Detailplaneering algatatakse kehtiva üldplaneeringu kohasena.

Arutelul osalemiseks palume registreerida end hiljemalt 06.03.2023 e-posti aadressil [kantselei@joelahtme.ee](mailto:kantselei@joelahtme.ee).

Detailplaneeringu materjalidega saab tutvuda väljapaneku ajal Jõelähtme valla kodulehel ([joelahtme.kovtp.ee](http://www.joelahtme.ee)) ja kaardirakenduses EVALD (<http://service.eomap.ee/joelahtmevald/>).

Arvamused ning ettepanekud saata detailplaneeringu avaliku väljapaneku jooksul e-posti aadressile [kantselei@joelahtme.ee](mailto:kantselei@joelahtme.ee) või paberkandjal Jõelähtme Vallavalitsusele aadressil Postijaama tee 7, Jõelähtme küla, 74202, Jõelähtme vald.

Lugupidamisega

(digitaalset allkirjastatud)

Andrus Umboja

vallavanem

Gerli Kelk 6054879

[gerli@joelahtme.ee](mailto:gerli@joelahtme.ee)